**220802**

**Қарым қатынастың мақсаты**

***«Бірін-бірі күйреткен доссымақтар бар,***

***Шынайы дос ағайыннан жақын болар»***

***(Нақыл сөздер 18:24)***

«Адамдар сіздің өміріңізге белгілі бір себептермен, белгілі бір уақыт аралығына немесе өмір бойына келеді».

Киелі кітапта адамдар арасындағы әртүрлі қарым-қатынастар туралы бірнеше мысалдап келтірілген. Мысалы: күйеуі мен екі ұлынан айырылған Нағими есімді әйел туралы оқиға. Нағима өзінің екі жас келіні Орпа мен Рутқа «Ием сендерге жақсы күйеу мен жайлы баспана сыйлай көрсін! — деп батасын беріп, беттерінен сүйіп, үйлеріне қайтуды бұйырды (Рут 1:9). Нағима Орпаның өмірінде белгілі бір мақсатпен пайда болған еді, енді бұл қарым қатынастың мерзімі аяқталған еді. Солай, ол енесімен қоштасып, кетті.

Бірақ Рут болса: «Сізді тастап, қайта оралуға мені қинай көрмеңіз. Сіз қайда барсаңыз, мен де сонда барамын. Қайда тұрсаңыз, мен де сонда тұрамын. Сіздің халқыңыз менің халқым, сіздің Құдайыңыз менің Құдайым болады!» деді (1:16). Сөйтіп Рут өмір бойы сонда болды. Екі әйел аштықтан басқа жерге қоныс аударған еді, ал Нағима Рутты егістіктен қалған астық теруге жіберді. Рут, керемет бір жолмен, Нағиманың алыс туысы Боғоздың егіс алқабында болды. Боғоз Рутқа үйленіп, ерлі-зайыптылар Нағимаға немере сыйлады... Ол бала кейін Дәуіттің атасы болады.

Мұсаның бір әлсіз жері бар еді. Құдай Мұсадан Өзі үшін сөйлеуін сұрағанда, Мұса қарсылық білдірді: « Уа, Ием! Мен бұрыннан бері де, Сен құлыңмен тілдесіп тұрған қазір де сөзге шешен адам емеспін. Аузым шабан, тілім жүйрік емес, Уа, Ием! Кез келген басқа біреуді жібере көрші, — деп жалынды. — деп уайымын білдірді.» (Мысырдан шығу 4:10,13). Сол кезде оқиға орнына Мұсаның үлкен ағасы Һарон келді. Құдай Мұсаға: «Сонда Һарон халыққа сенің атыңнан сөйлемек. Ол сенің аузың, ал сен ол үшін Құдай (іспетті жетекші) боласың» деп айтты. (4:16). Құдай олардың бастарын да белгілі бір мақсатпен қосты.

Сіздің өміріңізде белгілі бір уақытқа қана, немесе өміріңіздің соңына дейін болатын, сапарыңызда сізбен бірге келе жатқан досыңыз үшін рахмет айтыңыз!